b'\n_START_ARTICLE_\nRound Midnight (soundtrack)\n_START_SECTION_\nOskar\n_START_PARAGRAPH_\nPodelitev oskarja soundtracku spada med bolj kontroverzne zmage te kategorije. V konkurenci so bili soundtracki filmov Osmi potnik 2 (James Horner), Hoosiers (Jerry Goldsmith) in The Mission (Ennio Morricone). V recenziji soundtracka filma Hoosiers, je Christian Clemmensen s portala Filmtracks.com zapisal: \xc2\xbbPodelitev oskarja za najbolj\xc5\xa1o filmsko glasbo leta 1986 Herbieju Hancocku za Round Midnight velja za eno najve\xc4\x8djih od \xc5\xa1tevilnih krivic, ki so doletele nominirance v tej kategoriji. Ennio Morricone in, v manj\xc5\xa1i meri, James Horner sta bila v tem letu vredna osvojitve oskarja, \xc4\x8deprav je Goldsmithov Hoosiers na svoji ravni zaradi izjemnega vpliva na sliko.\xc2\xab Morricone, ki do tedaj ni nikoli osvojil kompetitivnega oskarja, je v intervjuju dejal: \xc2\xbbVsekakor se mi je zdelo, da bi moral osvojiti oskarja za The Mission, posebno, \xc4\x8de ve\xc5\xa1, da je dobitnik oskarja, Round Midnight, ki ni originalen soundtrack. Imel je zelo dober aran\xc5\xbema Herbieja Hancocka, vendar so bile uporabljene \xc5\xbee obstoje\xc4\x8de skladbe. Tako primerjava z The Missionom ni mo\xc5\xbena. Pri\xc5\xa1lo je do kraje!\xc2\xab'